02015D0695 — SL — 24.09.2019 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2015/695 z dne 24. aprila 2015 o obnovitvi odobritve obstoječih proizvodov iz gensko spremenjenega bombaža MON 531 × MON 1445 (MON-ØØ531-6 × MON-Ø1445-2) in odobritvi za dajanje na trg olja iz bombaževega semena, proizvedenega iz gensko spremenjenega bombaža MON 531 × MON 1445 (MON-ØØ531-6 × MON-Ø1445-2), v skladu z Uredbo (ES) št. 1829/2003 Evropskega parlamenta in Sveta (notificirano pod dokumentarno številko C(2015) 2769) (Besedilo v francoskem in nizozemskem jeziku je edino verodostojno) (Besedilo velja za EGP) (UL L 112 30.4.2015, str. 56)

spremenjen z:









▼B

IZVEDBENI SKLEP KOMISIJE (EU) 2015/695

z dne 24. aprila 2015

o obnovitvi odobritve obstoječih proizvodov iz gensko spremenjenega bombaža MON 531 × MON 1445 (MON-ØØ531-6 × MON-Ø1445-2) in odobritvi za dajanje na trg olja iz bombaževega semena, proizvedenega iz gensko spremenjenega bombaža MON 531 × MON 1445 (MON-ØØ531-6 × MON-Ø1445-2), v skladu z Uredbo (ES) št. 1829/2003 Evropskega parlamenta in Sveta

(notificirano pod dokumentarno številko C(2015) 2769)

(Besedilo v francoskem in nizozemskem jeziku je edino verodostojno)

(Besedilo velja za EGP)







Člen 1

Gensko spremenjeni organizem in posebni identifikator

Gensko spremenjenemu bombažu (Gossypium hirsutum L. in Gossypium barbadense L.) MON 531 × MON 1445, kakor je opredeljen v točki (b) Priloge k temu sklepu, se v skladu z Uredbo (ES) št. 65/2004 dodeli posebni identifikator MON-ØØ531-6 × MON-Ø1445-2.

Člen 2

Odobritev

Za namene členov 4(2) in 16(2) Uredbe (ES) št. 1829/2003 se pod pogoji iz tega sklepa odobrijo naslednji proizvodi:

(a) živila, proizvedena iz bombaža MON-ØØ531-6 × MON-Ø1445-2;

(b) krma, proizvedena iz bombaža MON-ØØ531-6 × MON-Ø1445-2.

Člen 3

Označevanje

Za namene zahtev za označevanje iz členov 13(1) in 25(2) Uredbe (ES) št. 1829/2003 je „ime organizma“„bombaž“.

Člen 4

Register Skupnosti

Informacije iz Priloge k temu sklepu se vnesejo v register Skupnosti za gensko spremenjena živila in krmo iz člena 28 Uredbe (ES) št. 1829/2003.

▼M1

Člen 5

Imetnik dovoljenja

Imetnik odobritve je družba Bayer Agriculture BVBA, Belgija, ki zastopa družbo Monsanto Company, Združene države Amerike.

▼B

Člen 6

Veljavnost

Ta sklep se uporablja 10 let od datuma uradnega obvestila.

▼M1

Člen 7

Naslovnik

Ta sklep je naslovljen na družbo Bayer Agriculture BVBA, Scheldelaan 460, 2040 Antwerpen, Belgija.

▼B









PRILOGA

▼M1

(a) Vložnik in imetnik odobritve

Ime: Bayer Agriculture BVBA

Naslov: Scheldelaan 460, 2040 Antwerpen, Belgija

V imenu družbe Monsanto Company – 800 N. Lindbergh Boulevard – St. Louis, Missouri 63167 – Združene države Amerike.

▼B

(b) Poimenovanje in opredelitev proizvodov

1. živila, proizvedena iz bombaža MON-ØØ531-6 × MON-Ø1445-2;

2. krma, proizvedena iz bombaža MON-ØØ531-6 × MON-Ø1445-2.

Gensko spremenjeni bombaž MON-ØØ531-6 × MON-Ø1445-2, kakor je opisan v vlogi, izraža beljakovino Cry1Ac, ki povzroča odpornost proti škodljivim vrstam metuljev, in beljakovino CP4 EPSPS, ki povzroča odpornost proti herbicidom, ki vsebujejo glifosat. Gena nptII, ki povzroča odpornost na kanamicin in neomicin, in aadA, ki povzroča odpornost na spektinomicin in streptomicin, sta bila uporabljena kot selektivna označevalca v postopku genske spremembe.

(c) Označevanje

Za namene zahtev za označevanje iz členov 13(1) in 25(2) Uredbe (ES) št. 1829/2003 je „ime organizma“„bombaž“.

(d) Metoda za odkrivanje

1. Kvantitativna, za pojav specifična metoda, ki temelji na verižni reakciji s polimerazo (PCR) v realnem času, za bombaž MON-ØØ531-6 × MON-Ø1445-2.

2. Na podlagi genomske DNK, ekstrahirane iz semen, jo potrdi referenčni laboratorij EU, ustanovljen z Uredbo (ES) št. 1829/2003, objavi pa se na spletni strani http://gmo-crl.jrc.ec.europa.eu/statusofdoss.htm).

3. Referenčno gradivo: AOCS 0804-B, AOCS 0804-C in AOCS 0804-A so na voljo pri American Oil Chemists Society na spletni strani http://www.aocs.org/tech/crm).

(e) Posebni identifikator

MON-ØØ531-6 × MON-Ø1445-2

(f) Zahtevane informacije v skladu s Prilogo II h Kartagenskemu protokolu o biološki varnosti h Konvenciji o biološki raznovrstnosti

Ni relevantno.

(g) Pogoji ali omejitve pri dajanju proizvodov na trg, njihovi uporabi ali ravnanju z njimi

Se ne zahtevajo.

(h) Načrt spremljanja učinkov na okolje

Se ne zahteva.

(i) Zahteve za spremljanje po začetku trženja za uporabo živil za prehrano ljudi

Se ne zahtevajo.